קריסטן בל

קריסטן אן בל (באנגלית: Kristen Anne Bell; נולדה ב-18 ביולי 1980) היא שחקנית ומדבבת אמריקאית. התפרסמה תחילה בתפקיד הראשי בסדרה "ורוניקה מארס", ובהמשך בתור אל בישופ בסדרה "גיבורים", אלינור בסדרה "המקום הטוב" וג'ואן בסדרה "רק לא זה". קולה של בל מוכר בתור הקריינית בסדרה "אחת שיודעת" והנסיכה אנה מהזיכיון שובר הקופות "לשבור את הקרח".

ביוגרפיה
בל נולדה ב-18 ביולי 1980 בהנטינגטון וודס (אנ'), מישיגן, פרבר של דטרויט, שם גדלה. אמה, לורליי (לבית פרייגייר), היא אחות, ואביה, טום בל, עובד כמנהל חדשות בטלוויזיה בלאס וגאס, נבאדה. 

משפחתה ממוצא פולני, גרמני, אנגלי, אירי וסקוטי. 

הוריה התגרשו כשהייתה בת שנתיים. לבל יש שתי אחיות למחצה מנישואיו השניים של אביה, ושלוש אחיות למחצה ואח למחצה מנישואיה השניים של אמה.

בל סיפרה שהיא לא אהבה את שמה הפרטי בגיל ארבע. אמה של בל שכנעה אותה לקרוא לה בשמה האמצעי, אן, במקום זאת; היא השתמשה בשם אנני עד התיכון.

רגע לפני שנתה הראשונה בתיכון, הוריה של בל החליטו להוציא אותה ממערכת החינוך הציבורית. היא למדה בבית הספר התיכון הקתולי Shrine ברויאל אוק הסמוכה, שם השתתפה במועדון הדרמה והמוזיקה. לפני שלמדה ב-Shrine, היא למדה בבית הספר היסודי ברטון ובתיכון Norup (הידוע כ-Norup International School) בעיר אוק פארק (אנ'). במהלך לימודיה בבית הספר, היא זכתה בתפקיד הראשי בהפקת בית הספר משנת 1997 של "הקוסם מארץ עוץ", בתור דורותי גייל, והופיעה גם בהפקות של "כנר על הגג", "Lady, Be Good", ו"Li'l Abner".

זמן קצר לאחר סיום לימודיה בתיכון, עברה בל לניו יורק כדי ללמוד בבית הספר לאמנויות ע"ש טיש של אוניברסיטת ניו יורק, שם למדה תיאטרון מוזיקלי. בשנת 2002, במהלך שנתה האחרונה, בל פרשה מהלימודים לטובת תפקיד במחזמר של ברודוויי "הרפתקאותיו של תום סויר".

קריירה
בשנת 1992, בל נבחנה באודישן הראשון שלה וזכתה בתפקיד כפול בתור בננה ועץ בהפקה של ההצגה "ראגדי אן ואנדי" בתיאטרון פרברי בדטרויט. אמה מינתה לה סוכן לפני שבל הייתה בת 13, מה שאפשר לה להופיע בפרסומות, בעיתונים מקומיים בדטרויט ובפרסומות טלוויזיה. היא גם לקחה באותה תקופה שיעורי משחק פרטיים. בשנת 1998, היא הופיעה בתפקיד קטן בסרט "חתונה פולנית".

בשנת 2001, בל עזבה את אוניברסיטת ניו יורק כדי לגלם את התפקיד של בקי תאצ'ר במחזמר קצר המועד "הרפתקאותיו של תום סויר" שהוצג בתיאטרון ברודוויי. באותה שנה, היא השתתפה בסרטו של לואי סי. קיי. "פוטי טאנג". השורה היחידה שלה מתוך הסרט נחתכה, והופעתה קיימת רק כסצנה המוצגת במהלך הקרדיטים בסיום הסרט. בנוסף, היא עברה אודישן לסדרת הטלוויזיה "סמולוויל" לתפקיד קלואי סאליבן, שבה זכתה בסופו של דבר אליסון מאק.

בשנת 2002, היא הופיעה במחזה "ציד המכשפות" שהועלה מחדש בברודוויי עם ליאם ניסן, אנג'לה בטיס ולורה ליני. לאחר מכן, עברה בל ללוס אנג'לס ב-2002 בגלל ידידותה עם הסופרים קווין מרפי ודן סטודני, ושנה לאחר מכן החלה להופיע בקומץ תוכניות טלוויזיה בתפקידים מזעריים, כשהיא מתקשה לקבל תפקיד גדול יותר בסדרות טלוויזיה.

בשנים 2004–2007 כיכבה בל בתפקיד הראשי של ורוניקה מארס בסדרת הטלוויזיה "ורוניקה מארס" ששודרה בערוץ UPN ובהמשך ברשת The CW. הסדרה זכתה להצלחה רבה בעולם והעניקה לבל פרסום בינלאומי. על תפקידה, זכתה בל בפרס סאטורן לשחקנית טובה ביותר בסדרת טלוויזיה. בהמשך ב-2004 השתתפה בסרט "בחירתה של גרייסי".

בנוסף ב-2006, שיחקה בסרט האימה "דופק", ובסרט "רומן".

לאחר מכן, הוזמנה בל להצטרף לצוות השחקנים של סדרת המדע בדיוני המצליחה "גיבורים" של רשת NBC. בנוסף שיחקה בתפקיד המספרת בסדרה "אחת שיודעת".

ב-2008 כיכבה בסרט הקומדיה "קח את זה כמו גבר" בתפקיד הנשי המרכזי, שרה מרשל (כשבאנגלית דמותה אף מופיעה בשם הסרט). ב-2009 שיחקה בסרט הקומדיה "טיפול זוגי".

בשנת 2010 כיכבה בתפקיד הראשי בסרט "להתאהב ברומא". בנוסף בשנה זו, שיחקה בסרט "בורלסק", ובאותה השנה כיכבה גם בסרט "רק לא את".

החל משנת 2013 מדבבת את הנסיכה אנה, הדמות הראשית בשובר הקופות "לשבור את הקרח" של חברת וולט דיסני, אותה חזרה לדבב גם בסרטי ההמשך: "קדחת הקרח", "ההרפתקה של אולף", "לשבור את הקרח 2" ו"היה היה איש שלג".

בשנים 2012–2016 היא שיחקה בתפקיד הנשי הראשי בסדרה  מבית שואוטיים.

בנוסף ב-2012, שיחקה לצד ג'ניפר קונלי בסרט הדרמה הרומנטי "כותבים, סיפור אהבה". כמו כן, בשנה זו היא כיכבה בסרט "לפגוע ולברוח", לצד בן זוגה דקס שפרד.

ב-2014 שבה לתפקיד הראשי אך הפעם בקולנוע בסרט "ורוניקה מארס".

בשנת 2016 כיכבה בסרט הקומדיה "אמהות רעות" לצד מילה קוניס, ושבה לגלם את תפקידה בסרט ההמשך "אמהות רעות 2: לשרוד את החג" שיצא לאקרנים ב-2017.

בשנים 2016–2020 שיחקה בסדרה הקומית של נטפליקס "המקום הטוב", בה היא מגלמת בתפקיד ראשי את דמותה של אלינור שלסטרופ.

בשנת 2017 שיחקה בסרט "איך להיות מאהב לטיני", ובסרט קומדיית האקשן "תרגיל לשוטרים מתחילים" (המבוסס על הסדרה "CHiPS").

בשנת 2024 שיחקה בתפקיד הראשי בקומדיה הרומנטית "רק לא זה" בנטפליקס, בה גילמה את ג'ואן לצידו של אדם ברודי.

באפריל 2025 בל נכללה ברשימת טיים 100 לשנת 2025 בזכות קריירה מרובת-כישרונות בתחום המשחק וההפקה, לצד פעילות הומניטרית מתמשכת למען משפחות נזקקות ברחבי העולם.

ב-18 בפברואר 2026 דווח כי בל תצטרף לצוות המדבבים של הסרט "סוניק – הסרט 4" ותדבב את הדמות איימי רוז.

חיים אישיים
בשנת 2007, בל סיימה מערכת יחסים של חמש שנים עם ארוסה לשעבר קווין מאן. מאוחר יותר היא אמרה למגזין Complex שדייטים "גורמים לי לרצות להקיא. ולא מתוך גסות - בסדר, קצת מתוך גסות, אלא רק עצבים... תמיד הייתי מונוגמיסטית סדרתית".

בסוף 2007, בל החלה לצאת עם השחקן דאקס שפרד, שגם הוא במקור ממישיגן. בני הזוג הכריזו על אירוסיהם בינואר 2010. הם החליטו לדחות את הנישואים עד שמדינת קליפורניה תעביר חקיקה המאפשרת נישואים חד מיניים. הם כיכבו יחד בסרט "להתאהב ברומא" משנת 2010, בסרט "Hit and Run" משנת 2012 ובסרט "CHiPs" משנת 2017. לאחר שסעיף 3 של חוק ההגנה על נישואין (אנ') (האוסר על הכרה פדרלית בנישואים חד מיניים) בוטל על ידי בית המשפט העליון ב-26 ביוני 2013, בל ביקשה משפרד להינשא לה באמצעות טוויטר. הם נישאו במשרד הפקיד של מחוז בוורלי הילס ב-16 באוקטובר 2013. יש להם שתי בנות שנולדו ב-2013 וב-2014.

 תחומי עניין ועבודות צדקה 
בגיל 11, בל הפכה לצמחונית. ב-2012 בל הפכה לטבעונית יחד עם בעלה לאחר שצפתה בסרט התיעודי "מזלגות במקום סכינים". לעומת זאת, במהלך הריונה הראשון, היא חזרה לאכול מוצרי חלב וביצים. היא תומכת בארגונים לזכויות בעלי חיים ובשנת 2009 זכתה בפרס מטעם ארגון Helen Woodward Animal Center על פעילותה לעידוד אימוץ בעלי חיים.

בל הצהירה שהיא לא דתייה ומזדהה כהומניסטית. היא מתרגלת את תוכנית המדיטציה הטרנסנדנטלית, ומציינת: "אני מאוד נהנית לכבות את ההפעלה למשך 20 דקות כי זה כמו לכבות את מתגי האור במוח שלי".

בשנת 2013 הקימה קריסטן בל, יחד עם השחקנים ריאן דוולין, טוד גרינל ורווי פאטל, את חברת בר הגרנולה This Bar Saves Lives כדי לסייע במאבק בתת-תזונה. העסק תורם סיוע במזון לילדים בהאיטי, דרום סודאן, אתיופיה וסומליה. מאז השקתה, החברה תרמה יותר מ-10 מיליון חבילות נכון לפברואר 2019.

בשנת 2023, בל סיפרה שהיא למדה ג'יו-ג'יטסו ברזילאי והתאמנה תחת הדרכתה של סזלינה גרייסי בשיעורי אם-בת לצד בתה.

פילמוגרפיה
200px|ממוזער|בל בתפקיד ורוניקה מארס, 2007

 קולנוע 
+שנהסרטתפקידהערות1998חתונה פולניתנערה מתבגרת2001פוטי טאנגבת של המפיק2002People Are Deadחברה של אנג'לה2003ממלכת החתוליםהירומידיבוב2004ספרטןלורה ניוטון2005DeepwaterלוריLast Days of Americaחברה בניו יורק2006Fifty PillsגרייסיפעימהמאטיRomanאייסיס2008קח את זה כמו גברשרה מרשל2009שרופיםזואיעד שתאהב אותישרהאסטרו בויקורהדיבובטיפול זוגיסינת'יה2010להתאהב ברומאבת'תביא אותו כמו גברשרה מרשלרק לא אתמרני אוליביה אולסןבורלסקניקי2011צעקה 4קלואי2012על אחריותכם בלבדבלינדה סנט סינגנס גדולג'יל ג'רארדלפגוע ולברוחאנניכותבים, סיפור אהבהטריסיה2013סרט 43סופרגירלSome Girl(s)בוביThe Lifeguardלילשבור את הקרחאנהדיבוב2014ורוניקה מארסורוניקה מארס (אנ')2015קדחת הקרחאנהסרט אנימציה קצר2016זוטרופוליספרסיליהדיבובהבוסיתקלייר רולינסאמהות רעותקיקי2017חי בסרטעצמהתרגיל לשוטרים מתחיליםקארן בייקראיך להיות מאהב לטיניסינדיאמהות רעות 2: לשרוד את החגקיקילשבור את הקרח - ההרפתקה של אולףאנהסרט אנימציה קצר2018כוח הטיטאנים! חיים בסרטג'ייד וילסוןדיבובעל אותו גלרייצ'ל המילטוןראלף שובר את האינטרנטאנהדיבוב2019לשבור את הקרח 2דיבוב2020היה היה איש שלגסרט אנימציה קצר2021מלכות הקופוניםקוני קמינסקי2022האנשים שאנחנו שונאים בחתונהאליס2023מפרץ ההרפתקאות: סרט העלג'נטדיבוב2027סוניק – הסרט 4איימי רוזדיבובלשבור את הקרח 3אנהדיבובMolly and the Moonקייט

 טלוויזיה 
+שנהסדרהתפקידהערות2003המגןג'סיקה אינטלפרק: "The Quick Fix"חלום אמריקאיאיימי פילדינגפרק: "Act of Contrition"משפחת או'קיףבוסית של וירג'יניה2 פרקיםThe King and Queen of Moonlight Bayאליסון דודג'סרט טלוויזיה של הולמרקאוורוודסטייסי וילסוןפרק: "Extra Ordinary"2004בחירתה של גרייסגרייס תומפסוןסרט טלוויזיה של Lifetimeדדוודפלורה אנדרסון2 פרקים2004–2007,
2019ורוניקה מארסורוניקה מארס (אנ')תפקיד ראשי (4 עונות); 72 פרקים
גם מפיקה בפועל (2019: 8 פרקים)2005Reefer Madness: The Movie Musicalמארי לייןסרט טלוויזיה של שואוטיים
פרס סטלייט לשחקנית הטובה ביותר במיני-סדרה או סרט טלוויזיה (אנ') (2005)2007–2008גיבוריםאלי בישופ (אנ')12 פרקים2007–2012אחת שיודעת"אחת שיודעת"קריינית; (6 עונות); 120 פרקים2009המופע של קליבלנדמנדידיבוב; פרק: "Da Doggone Daddy-Daughter Dinner Dance"2009–2010אנשי המסיבותאודה בנגט2 פרקים2011Glenn Martin, DDSהיילידיבוב; פרק: "Videogame Wizard"רובוט צ'יקןהרמיוני גריינג'רדיבוב; פרק: "Some Like It Hitman"2012–2016ג'יני ואן דר הובןתפקיד ראשי (4 עונות); 58 פרקים2012ללא השגחת מבוגרמייגןדיבוב; 13 פרקים2013–2014מחלקת גנים ונוףאינגריד דה פורסט3 פרקים2014חבורת הגופיםרוגירלדיבוב; 3 פרקים2015טקס פרסי אינדפנדנט ספיריט ה-30מנחהשודר ברשת IFCמשפחת סימפסוןהרפר ג'מבוסקידיבוב; פרק: "Friend with Benefit"ליב ומאדיעצמהפרק: "Ask Her More-a-Rooney"2016איי זומביעצמהפרק: "Fifty Shades of Grey Matter"Terrific Trucksזיפידיבוב; 3 פרקים2016–2020המקום הטובאלינור שלסטרופתפקיד ראשי (4 עונות); 52 פרקים
גם במאית הפרק: "The Funeral to End All Funerals" (2019)2017Nobodiesעצמהפרק: "Too Much of a Good Thing"בוג'ק הורסמןרותידיבוב; פרק: "Ruthie"איש משפחהמרת'הדיבוב; פרק: "Petey IV"Encoreמנחהספיישל של ABC2017–2018פה גדולדמויות שונותדיבוב; 4 פרקים2018טקס פרסי גילדת שחקני המסך ה-24מנחהשודר ברשתות TNT ו-TBS2018–2019Momsplaining with Kristen Bellמנחהתוכנית מקור של יוטיוב2019–2020Encore!מנחהתוכנית מציאות של דיסני+
12 פרקים; גם מפיקה בפועל2020, 2022סנטרל פארקמולי טילרמן / אבידיבוב; 23 פרקים2021HouseBrokenג'ולייטדיבוב; פרק: "Who's a Good Therapist?"Ultra City Smithsדונלה פקרדיבוב; 6 פרקיםמשפחת סימפסוןמארג' סימפסוןדיבוב; פרק: "The Star of the Backstage"2021–2022דו, רה & מימידיבוב; 26 פרקים2021–2023אחת שיודעת"אחת שיודעת"קריינית; (2 עונות); 22 פרקים2022האישה מהבית שממול לבחורה בחלוןאנה ויטאקרתפקיד ראשי; 8 פרקיםזוטרופוליס+פרסיליהדיבוב; פרק: "Dinner Rush"2023היסטוריבוטס: זמן תשובות!עובדת קפיטריהדיבוב; פרק: "Refrigerator"2024רק לא זהג'ואןתפקיד ראשי; סדרת טלוויזיה של נטפליקס
 משחקי וידאו 
שנהכותרדמות2007Assassin's Creedלוסי סטילמן2009Astro Boy: The Video Gameקורה2009Assassin's Creed IIלוסי סטילמן2010Assassin's Creed: Brotherhoodלוסי סטילמן2013Disney Infinityאנה2014Disney Infinity: Marvel Super Heroesאנה2015Disney Infinity 3.0אנה2019Kingdom Hearts IIIאנה

פרסים ומועמדויות
פרסשנהקטגוריהפרויקטתוצאהמקורפרס גלובוס הזהב2019השחקנית הטובה ביותר בסדרת קומדיה או סדרה מוזיקליתהמקום הטוב2025רק לא זה פרס אמי לבידור בפריים טיים2025השחקנית הראשית הטובה ביותר בסדרת קומדיהרק לא זהפרס סאטורן2005שחקנית הטלוויזיה הטובה ביותרורוניקה מארס200620072009השחקן האורח הטוב ביותר בטלוויזיהגיבוריםפרס בחירת הקהל2015שחקנית טלוויזיה בכבלים אהובה20162017שחקנית סרט קומי אהובהשחקנית אהובה בסדרת טלוויזיה חדשה2018כוכב הטלוויזיה הקומי של השנההמקום הטוב201920202022האישה מהבית שממול לבחורה בחלוןכוכבת הטלוויזיה של השנהפרס TCA2005הישג אישי בדרמהורוניקה מארס2017הישג אישי בקומדיההמקום הטובפרס בחירת הילדים של ניקלודיאון2019מדבבת אהובה מסרט אנימציהכוח הטיטאנים! חיים בסרט2020לשבור את הקרח 22024מפרץ ההרפתקאות: סרט העלפרס גות'הם2012ביצוע האנסמבל הטוב ביותרעל אחריותכם בלבדפרס הסרטים והטלוויזיה של MTV2009רגע ה-WTF הטוב ביותר (עם ג'ייסון סיגל)קח את זה כמו גברפרס בחירת מבקרי הטלוויזיה2026השחקנית הטובה ביותר בסדרת קומדיהרק לא זהפרס סטלייט2005השחקנית הטובה ביותר - מיני סדרה או סרט טלוויזיהשיגעון החשישהשחקנית הטובה ביותר - סדרת דרמהורוניקה מארס20062025השחקנית הטובה ביותר בקומדיה או סדרה מוזיקליתרק לא זהפרסי איגוד מבקרי הקולנוע האמריקאי2020פרס #SeeHerפרס בחירת הנוער2005טלוויזיה נבחרת: כוכבת פורצתורוניקה מארס2006שחקנית טלוויזיה נבחרת: הרפתקאות דרמה/אקשן2008שחקנית קולנוע נבחרת: קומדיהקח את זה כמו גברסרט נבחר: כוכבת פורצת2009שחקנית הטלוויזיה הנבחרת: אקשןגיבורים2010שחקנית קולנוע נבחרת: קומדיה רומנטיתלהתאהב ברומאשחקנית קולנוע נבחרת: קומדיהטיפול זוגי2014שחקנית קולנוע נבחרת: דרמהורוניקה מארס2018שחקנית טלוויזיה קומדיה נבחרתהמקום הטובפרס סטרימי2013ההופעה הנשית הטובה ביותר: קומדיהBurning Loveפרס בחירת מבקרי הטלוויזיה2018השחקנית הטובה ביותר בסדרה קומיתהמקום הטוב

 הופעות ברשימות 

 טיים 100 (2025)

קישורים חיצוניים

 קריסטן בל, באתר People



הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:מדבבות אמריקאיות
קטגוריה:טבעוניות אמריקאיות
קטגוריה:פעילות זכויות בעלי חיים אמריקאיות
קטגוריה:פעילי זכויות בעלי חיים אמריקאים
קטגוריה:זוכות פרס סאטורן לשחקנית ראשית בטלוויזיה
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1980
קטגוריה:אמריקאים שנולדו ב-1980